Дзмітрый Апалінаравіч Ражанскі

Дзмітрый Апалінаравіч Ража́нскі ( — ) — вучоны-фізік, заснавальнік навуковай школы па радыёфізіцы і радыётэхніцы. Член-карэспандэнт Акадэміі навук СССР (1933). Брат М. А. Ражанскага.

 Біяграфія 
Нарадзіўся ў Кіеве. У 1904 годзе скончыў фізічнае аддзяленне фізіка-матэматычнага факультэта Санкт-Пецярбургскага Імператарскага ўніверсітэта і быў пакінуты ў ім на падрыхтоўку да прафесарскага звання на кафедры фізікі. Адначасова працаваў лабарантам у Электратэхнічным інстытуце. У 1911 годзе абараніў дысертацыю на ступень магістра. У 1911—1921 гадах працаваў у Харкаўскім універсітэце: прыват-дацэнт, выконваючы абавязкі экстраардынарнага прафесара на кафедры фізікі, з 1914 года — загадчык кафедры. У 1921—1923 гадах навуковы спецыяліст у Ніжагародскай радыёлабараторыі, у 1923—1928 гадах навуковы кансультант Цэнтральнай радыёлабараторыі Трэста заводаў слабага току. Адначасова займаў пасаду прафесара фізіка-механічнага факультэта Політэхнічнага інстытута і загадчыка аддзела электрычных ваганняў Дзяржаўнага фізіка-тэхнічнага інстытута. 5 кастрычніка 1930 года быў арыштаваны за адмову галасаваць на сходзе за смяротную кару абвінавачваемых па «справе Прампартыі» і вызвалены 26 ліпеня 1931 года. З 1931 года працаваў у Ленінградскім электрафізічным інстытуце.

 Навуковая дзейнасць 
Аўтар навуковых прац па радыёфізіцы і радыётэхніцы. Займаўся вывучэннем прыроды хвалевых працэсаў і электрычных разрадаў у газах. Пад кіраўніцтвам Д. А. Ражанскага створаны першыя ў СССР кароткахвалевыя радыёперадатчыкі і імпульсныя радыёлакатары. Пад яго кіраўніцтвам выкананы шэраг даследаванняў па фізіцы нізкатэмпературнай плазмы і працэсам у іонных прыборах, тэорыі антэн і інш.

Сярод апублікаванага:
 Электрические лучи: Учение об электромагнитных колебаниях и волнах. — Санкт-Петербург: К. Л. Риккер, 1913;
 Физические основания теории распространения коротких волн. — Л.; М., 1934;
 Акустика и оптика. — Л.; М., 1935;
 Физика газового разряда. — Л.; М., 1937.

 Узнагароды 
Лаўрэат прэміі імя А. С. Папова (1911)История инженерного дела  // Бібліятэка ІрГДТУ.

 Літаратура 

 Рожанский И. Д., Рожанская М. М., Филонович С. Р. Дмитрий Аполлинариевич Рожанский. — М.: Наука. — 2003. 

 Спасылкі 
 История инженерного дела  // Бібліятэка ІрГДТУ
 РОЖАНСКИЙ Дмитрий Аполлинариевич // Объединение учителей Санкт-Петербурга 
 Бартенев В. Г., Кобзарев Г. Ю. Дмитрий Аполлинариевич Рожанский — выдающийся ученый-радиофизик // Виртуальный компьютерный музей 
 Юрiй Головач, Юлiан Гончар, Мар’яна Красницька ФIЗИКА I ФIЗИКИ В НТШ У ЛЬВОВI // ЖУРНАЛ ФIЗИЧНИХ ДОСЛIДЖЕНЬ т. 22, № 4 (2018) 

Катэгорыя:Фізікі Расійскай імперыі
Катэгорыя:Фізікі СССР
Катэгорыя:Рэпрэсаваныя савецкай уладай
Катэгорыя:Выкладчыкі СПбДПУ